טטיאנה מסלני

טטיאנה גבריאל מסלני (באנגלית: Tatiana Gabrielle Maslany;‏ נולדה ב-22 בספטמבר 1985) היא שחקנית קנדית, נודעת בשל תפקידה בסדרת המדע הבדיוני "אורפן בלאק", בה היא מגלמת חמש דמויות ראשיות שונות. על משחקה בסדרה היא זכתה בפרס אמי לשנת 2016 מתוך שלוש מועמדויות וגם מועמדות לפרס גלובוס הזהב לשנת 2014. נולדה ברג'יינה, ססקצ'ואן שבקנדה, בתם של דן, חוטב עצים ורנטה, מתרגמת. יש לה שני אחים צעירים, ביניהם השחקן דניאל מסלני. מסלני למדה גרמנית לפני שלמדה לדבר אנגלית. בנוסף, סבה וסבתה דיברו גרמנית סביבה בילדותה. היא גם דוברת ספרדית. מסלני רקדה מגיל ארבע, ומגיל תשע החלה לשחק בהפקות תיאטרון ובמחזות זמר מקומיים. בגיל 20 עברה להתגורר בטורונטו, אונטריו. בשנת 2007 שיחקה בדרמה הטלוויזיונית "הכלה השודדת" ששודר בCBS, ומבוסס על הספר באותו שם פרי עטה של מרגרט אטווד שיצא ב-1993. באותה שנה שיחקה בסרט האימה של הבמאי ג'ורג' רומרו "יומן המתים". מסלני כיכבה במספר סדרות נוספות במהלך שנות ה-2000, בהן "The Nativity",‏ "להיות אריקה" ו-"הארטלנד". ב-2013 זכתה בפרס "ACTRA" הקנדי על משחקה בסרט הקנדי "Picture Day", ובפרס "פיליפ בורסוס" על הופעתה בסרט העצמאי "Cas & Dylan" שביים ג'ייסון פריסטלי. סרטים נוספים בהם כיכבה הם "ג'ינג'ר סנאפס 2: ללא רסן" (2004),‏ "יומן המתים" (2007), "השומר" (2009) בכיכובו של וודי הרלסון, "סימנים של כבוד" (2007), ו"הברקה" (2008) בכיכובו של גרג קיניר. משנת 2013 עד שנת 2017 במשך חמש עונות, גילמה את דמותה של שרה מאנינג וכל דמויות ה"שיבוטים" שלה בסדרת המדע הבדיוני המצליחה "אורפן בלאק". היא גם הפיקה את עונות 5-3 בסדרה זו. על משחקה בסדרה היא זכתה בפרס אמי לשחקנית ראשית מצטיינת בסדרת דרמה ב-2016, פרס בחירת מבקרי הטלוויזיה ב-2013 ו-2014, פרס אגודת מבקרי הטלוויזיה ב-2013 ובפרס המסך הקנדי ב-2014, ובנוסף הייתה מועמדת לפרס גלובוס הזהב ב-2014, לעוד שני פרסי אמי לבידור בפריים טיים פעמיים ברציפות, ולפרס גילדת שחקני המסך ב-2015. בשנת 2015 השתתפה בסרט הדרמה "האישה בזהב", בפלאשבקים על מלחמת העולם השנייה בדמותה הצעירה של מריה אלטמן, אותה גילמה הלן מירן. היא דוברת בעיקר גרמנית בסרט. בשנת 2016 כיכבה מסלני בסרט העצמאי "החצי השני" שנכתב על ידי ג'ואי קליין ובו היא משחקת לצד בן זוגה דאז טום קאלן. הופעת הבכורה העולמית שלו הייתה בפסטיבל South by Southwest ב-12 במרץ 2016. מסלני שיחקה את התפקיד הראשי של לוסי בסרט הדרמה העצמאי "שני נאהבים ודוב" משנת 2016, לצדו של דיין דיהן בתפקיד רומן. 0 דרמת האינדי שני אוהבים ודוב משנת 2016, בכיכובו של דיין דהן בתפקיד רומן. הסרט עוקב אחר שתי הדמויות כשהן נפגשות באיפקס, איקאלואיט כדי למצוא שקט בחייהם. [36] בשנת 2017 מסלני כיכבה בסרט "חזק יותר", בתפקיד ארין הארלי, מושא אהבתו של ג'ף באומן, קורבן הפיגוע במרתון בוסטון; את באומן גילם ג'ייק ג'ילנהול. בשנת 2018 לוהקה לסדרת הדרמה של ראיין מרפי "פוזה" אך מאוחר יותר הוחלפה על ידי צארליין וודרד. היא שיחקה לצדה של ניקול קידמן בסרט הדרמה "הרסנית". בהמשך היא כיכבה לצד בריאן קראנסטון וטוני גולדווין בהפקה ברודוויי לסרט "רשת שידור" בה היא גילמה את דיאנה כריסטנסן, אותה דמות שגולמה בעבר על ידי מישל דוקרי במחזה שהוצג בלונדון. בשנת 2019 שיחקה בסרט העצמאי "Pink Wall" שביים וכתב טום קאלן. בשנת 2020 גילמה את דמותה של האחות אליס במיני-סדרת הטלוויזיה של רשת HBO "פרי מייסון" לצדו של מת'יו ריס. בחודש ספטמבר אותה השנה טטיאנה לוהקה לתפקיד של גיבורת-העל הענקית הירוקה בסדרת טלוויזיה "שי-האלק: עורכת דין בשירות החוק" של היקום הקולנועי של מארוול כחלק משירות הסטרימינג של דיסני+. עם זאת, מסלני הכחישה זאת בחודש שלאחר מכן, ואמרה כי מדובר ב"הודעה לעיתונות שיצאה משליטה". אולפני מארוול לבסוף אישרו את ליהוקה מסלני בדצמבר 2020. מדיה וקבצים בנושא טטיאנה מסלני בוויקישיתוף טטיאנה מסלני, ברשת החברתית אקס (טוויטר) טטיאנה מסלני, ברשת החברתית אינסטגרם טטיאנה מסלני, במסד הנתונים הקולנועיים IMDb (באנגלית) טטיאנה מסלני, באתר AllMovie (באנגלית) טטיאנה מסלני, באתר Rotten Tomatoes (באנגלית) טטיאנה מסלני, במסד הנתונים הקולנועיים KinoPoisk (ברוסית) טטיאנה מסלני, באתר MusicBrainz (באנגלית) דודי כספי‏, יתום זה השחור החדש: שיחה עם כוכבת "אורפן בלאק", באתר וואלה, 11 באוגוסט 2014 נטליה ירמין, אורפן בלאק: כוח על לשחק חמש דמויות, באתר nrg‏, 13 באוגוסט 2014 דודי כספי, שחקנית רבת פנים, באתר ישראל היום, 13 באוגוסט 2014 אמיר בוגן, "פחדתי שהסרט יציף טראומות מהפיגוע", באתר ynet, 10 באוקטובר 2017